**Sinteza**

**obiecţiilor şi propunerilor la proiectul *Hotărîrii Guvernului cu privire la aprobarea Reglementării tehnice privind imitaţiile de produse alimentare care prezintă risc de a pune în pericol sănătatea sau siguranţa consumatorilor***

|  |  |  |  |  |  |
| --- | --- | --- | --- | --- | --- |
| **Nr.d/o** | **Punctul** | **Denumirea autorităţii** | **Obiecţii şi propuneri** | **Date despre acceptare** | **Argumente** |
| **1.** |  | Ministerul Afacerilor Interne  | În conformitate cu prevederile art.37 din Legea nr.317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale, nota de argumentare (informativă) urmează a fi semnată de persoana responsabilă. | **Se acceptă** | Nota informativă urmează a fi semnată de persoana responsabilă. |
| **2.** |  | Ministerul Afacerilor Externe şi Integrării Europene | În Nota informativă este menţionat drept scop al proiectului prezentat, instituirea cadrului normativ privind imitaţiile de produse alimentare. În acelaşi timp, în preambulul Reglementării tehnice în speţă este menţionat că documentul transpune Directiva 87/357/CEE a Consiliului din 25 iunie 1987 privind apropierea legislaţiilor statelor membre referitoare la produsele care, nefiind ceea ce par a fi, pot pune în pericol sănătatea sau siguranţa consumatorilor, publicată în Jurnalul Oficial al Uniunii Europene (JO), nr. L 192/49 din 11 iulie 1987. | **Nu se acceptă** | Conform prevederilor art.37 din Legea nr.317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale, nota de argumentare (informativă) include:a) condiţiile ce au impus elaborarea proiectului, argumentele necesare, prognozele social-economice şi consecinţele realizării lor; b) principalele prevederi, locul actului în sistemul de acte normative, evidenţierea elementelor noi; c) argumentarea şi gradul compatibilităţii proiectului de act normativ cu reglementările legislaţiei comunitare; d) referinţele la reglementările corespondente ale legislaţiei comunitare;e) fundamentarea economico-financiară în cazul în care realizarea noilor reglementări necesită cheltuieli financiare şi de altă natură; f) materiale informative şi analitice; f1) actul de analiză a impactului de reglementare, în cazul proiectelor de acte normative ce reglementează activitatea de întreprinzător. Analiza impactului de reglementare reprezintă argumentarea, în baza evaluării costurilor şi beneficiilor, a necesităţii adoptării actului normativ şi analiza de impact al acestuia asupra activităţii de întreprinzător, inclusiv asigurarea respectării drepturilor şi intereselor întreprinzătorilor şi ale statului;g) numele, denumirea participanţilor la elaborarea proiectului, precum şi denumirea autorităţilor şi instituţiilor care au efectuat avizarea şi expertiza proiectului.Prin urmare, odată cu transpunerea Directivei 87/357 în legislaţia naţională este instituit şi cadrul normativ privind imitaţiile de produse alimentare, care stabileşte cerinţe în vederea interzicerii comercializării, importului, producerii şi exportului produselor respective, pentru a asigura un nivel ridicat de protecţie a intereselor publice, cum ar fi sănătatea şi siguranţa persoanelor. |
| **3.** | **Pct.2** | Ministerul Afacerilor Interne | Noţiunile din proiectul Regulamentului „imitaţiile de produse alimentare” şi „produsele care imit produsele alimentare” urmează a fi uniformizate, deoarece conform alin.(6) art.46 din Legea nr.317-XV din 18 iulie 2003, în limbajul normativ aceleaşi noţiuni se exprimă numai prin aceiaşi termeni. | **Se acceptă** | Au fost uniformizate noţiunile din proiect, operînd pe întregul text cu noţiunea *„imitaţii de produse alimentare”.* |
| **4.** | **Pct.4** | Ministerul Afacerilor Interne | Prevederile pct.4 al proiectului Regulamentului urmează a fi revizuite prin prisma evitării dublărilor prevederilor pct.2, întrucît nu este clar domeniul de aplicare a prezentului Regulament. | **Se acceptă** | A fost revizuit cadrul legal. |
| **5.** | **Pct.5 şi 11** | Ministerul Agriculturii şi Industriei Alimentare | Prevederile pct. 5 şi pct. 11 din proiectul reglementării tehnice, conţin norme de interzicere a comercializării, importului, producerii şi exportului produselor care imită produsele alimentare fără a fi astfel de produse, prevederi, care de fapt nu fac obiectul unei reglementări tehnice.  | **Nu se acceptă** | A se vedea pct.14 din Sinteză. |
| **6.** | **Pct.7** | Consiliul Concurenţei | Potrivit pct.7 al Reglementarii tehnice, agenţii economici relevanţi cooperează cu autoritatea de supraveghere a pieţei în scopul evaluării produsului respectiv, dacă este necesar.În acest context, menţionăm că urmează a fi indicate expres cazurile sau condiţiile în care agenţii economici vor colabora cu autoritatea de supraveghere a pieţei, or sintagma, „*dacă este necesar”* este una generală şi poate avea ca efect aplicarea de către autoritatea de supraveghere a pieţei a unui tratament diferenţiat faţă de agenţii economici care produc, importă, exportă şi/sau comercializează produse nealimentare sau urmează a fi exclusă sintagma dată din proiect. | **Se acceptă** | **Au fost operate modificări corespunzător propunerii.** **Astfel, pct.8 va avea următoarea redacţie: „**În cazul în care autoritatea de supraveghere a pieţei are suficiente motive să considere că un produs nealimentar intră sub incidenţa prezentei Reglementări tehnice, prezentînd un risc pentru sănătatea ori siguranţa persoanelor, aceasta efectuează o evaluare cu privire la produsul respectiv”. |
| **7.** | **Pct.8** | Ministerul Afacerilor Interne | La pct.8 al proiectului Regulamentului, considerăm oportun stabilirea expresă a perioadei de retragere de pe piaţă a produselor nealimentare care prezintă un risc pentru sănătatea ori siguranţa persoanelor, deoarece sintagma „perioade rezonabile” poartă un caracter general şi va crea interpretări echivoce. | **Se acceptă** | Sintagma *„unei perioade rezonabile”* a fost exclusă, dat fiind faptul că supravegherea pieţei se efectuează conform prevederilor Legii nr.7 din 26 februarie 2016 privind supravegherea pieţei în ceea ce priveşte produsele nealimentare care stabileşte la art.23 mecanismul de emitere a prescripţiilor. |
| **8.** | **Pct.8** | Ministerul Transporturilor şi Infrastructurii Drumurilor | Se propune completarea pct. 8 din proiect, în vederea stabilirii unui termen concret pentru retragerea de pe piaţă a produselor reglementate de prezenta Reglementare, or, termenul *“perioadă rezonabilă”* este uşor interpretabil în acest context.  | **Se acceptă** | A se vedea pct.7 din Sinteză. |
| **9.** | **Pct.8** | Consiliul Concurenţei | Conform pct.8 al Reglementarii tehnice, în cazul în care pe parcursul evaluării menţionate în pct.7, autoritatea de supraveghere a pieţei constată că lotul de produse nealimentare corespunde descrierii stabilite la pct.2 din Reglementarea tehnică, aceasta emite prescripţie privind interzicerea comercializării, importului, producerii, exportului şi retragerii de pe piaţă în decursul unei perioade rezonabile, stabilită de către autoritatea de supraveghere a pieţei. În vederea evitării aplicării unui tratament diferenţiat faţă de agenţii economici care produc, importă, exportă şi/sau comercializează produse nealimentare ce corespund descrierii stabilite în pct.2 din Reglementarea tehnică, considerăm necesar de a se indica o perioadă concretă în cadrul căreia produsele nealimentare respective să fie retrase de pe piaţă. | **Se acceptă** | A se vedea pct.7 din Sinteză. |
| **10** | **Pct.8** | Centrul Naţional Anticorupţie  | Se recomandă substituirea sintagmei „emite prescripţii privind interzicerea comercializării, importului, producerii, exportului şi retragerii de pe piaţă a întregului lot” cu sintagma „emite prescripţii privind interzicerea comercializării, importului, producerii, exportului şi dispune retragerea de pe piaţă a întregului lot”. | **Se acceptă**  | **Au fost operate modificări corespunzător propunerii.**  |
| **11.** | **Pct.9** | Ministerul Agriculturii şi Industriei Alimentare | Totodată, considerăm că textul proiectului (spre exemplu - pct. 9) este neclar, norme expuse cu încălcarea prevederilor art.46 al Legii nr. 317 din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, care stipulează că conţinutul proiectului se expune în limbă simplă, clară şi concisă, pentru a se exclude orice echivoc, cu respectarea strictă a regulilor gramaticale şi de ortografie. Textul punctelor trebuie să aibă un caracter dispozitiv, să prezinte norma instituită fără explicaţii sau justificări. Nu se admit normele de tipul ”toate măsurile corective”, toate produsele nealimentare vizate”, ”toate detaliile disponibile”, ”datele necesare”, fără a specifica expres care sunt acestea (pct. 10, 13). | **Nu se acceptă** | Pct.9 al prezentei Reglementări prevede că evaluarea riscurilor produselor se efectuează în conformitate cu prevederile Hotărîrii Guvernului nr…. din 13 iulie 2016 „Cu privire la aprobarea Metodologiei privind evaluarea riscurilor în cazul produselor nealimentare destinate consumatorilor şi selectarea măsurilor corective”. Prin urmare, evaluarea riscurilor este efectuată prin intermediul analizei criteriilor de evaluare a riscului, ale cărei rezultate determină nivelul de risc. În dependenţă de nivelul de risc care este prezent sau ar putea avea loc pentru sănătatea şi siguranţa consumatorilor, autoritatea de supraveghere a pieţei selectează măsurile corective prevăzute de Legea nr. 7 din 26 februarie 2016 privind supravegherea pieţei în ceea ce priveşte comercializarea produselor nealimentare şi de Legea nr. 422-XVI din 22 decembrie 2006 privind securitatea generală a produselor. |
| **12** | **Pct. 10** | Centrul Naţional Anticorupţie | Recomandarea nu are scopul de a limita sau restricţionacompetenţele autorităţii de supraveghere a pieţei, ci vine doar să concretizeze circumstanţele în care ar avea loc emiterea unor astfel de prescripţii.Astfel, se prezintă spre examinare următorul conţinut al normei prenotate: „În cazul în care, autoritatea de supraveghere a pieţei, în urma evaluării riscurilor, constată că lotul de produse nealimentare corespunde descrierii stabilite la pct.4 din prezenta Reglementare tehnică şi prezintă risc pentru sănătatea ori siguranţa persoanelor, aceasta emite prescripţii privind interzicerea comercializării, importului, producerii, exportului şi dispune retragerea de pe piaţă a întregului lot.” | **Se acceptă** |  **Au fost operate modificările necesare conform propunerii, după cum urmează:** „10. În cazul în care, autoritatea de supraveghere a pieţei, în urma evaluării riscurilor, constată că lotul de produse nealimentare corespunde descrierii stabilite la pct.4 din prezenta Reglementare tehnică şi prezintă risc pentru sănătatea ori siguranţa persoanelor, aceasta emite prescripţii privind interzicerea comercializării, importului, producerii, exportului şi dispune retragerea de pe piaţă a întregului lot.” |
| **12.** | **Pct.12** | Centrul Naţional Anticorupţie | În scopul evitării unui potenţial conflict care ar oferi posibilitateaalegerii abuzive a normei aplicabile, recomandăm organului emitent redactarea normei respective cu următorul conţinut: „Agenţii economici se asigură că produselenealimentare puse la dispoziţie pe piaţă corespund cerinţelor prezentei Reglementări tehnice”. | **Se acceptă**  |  **Au fost operate modificările necesare conform propunerii, după cum urmează:**“**12.** Agenţii economici se asigură că produsele nealimentare puse la dispoziţie pe piaţă corespund cerinţelor prezentei Reglementări tehnice.” |
| **13.** |  | Ministerul Afacerilor Interne | Totodată, dat fiind faptul că proiectul în cauză transpune Directiva 87/357/CEE a Consiliului din 25 iunie 1987 privind apropierea legislaţiilor statelor membre referitoare la produsele care, nefiind ceea ce par a fi, pot pune în pericol sănătatea sau siguranţa consumatorilor, în conformitate cu prevederile Hotărîrii Guvernului nr.1345 din 24 noiembrie 2006 „Cu privire la armonizarea legislaţiei Republicii Moldova cu legislaţia comunitară”, la etapa avizării urmează a fi însoţit de tabelul de concordanţă. | **Se acceptă**  | Aducem la cunoştinţă că, întregul set de materiale aferente proiectului HG, inclusiv tabelul de concordanţă al acestuia a fost plasat pe pagina-web oficială a Ministerului Economiei la data de 30.06.2016 atît pentru consultare publică cît şi avizare. |
| **12.** |  | Ministerul Afacerilor Externe şi Integrării Europene | Prin prisma celor relatate autorii urmează să aducă rectificări ce se impun în vederea aprecierii uniforme a caracterului de armonizare (transpunerea sau crearea cadrului normativ). Pornind de la cele expuse şi luînd în consideraţie faptul că directivele UE stabilesc obiective comune, lăsînd la discreţia fiecărui stat detalierea prevederilor normative în legislaţiile naţionale (crearea cadrului normativ naţional), se consideră judicios de a prezenta preambulul Reglementării tehnice menţionate în redacţia prezentată în punctul 17 din Regulamentul privind mecanismul de armonizare a legislaţiei RM cu legislaţia comunitară, aprobat prin HG nr.1345 din 24.11.2006.  | **Se acceptă**  | Au fost operate modificările şi completările conform propunerii. |
| **13.** |  | Ministerul Afacerilor Externe şi Integrării Europene | De menţionat, că potrivit Regulamentului nominalizat, clauza de armonizare urmează a fi inserată, inclusiv, în proiectul actului normativ, după partea introductivă. | **Nu se acceptă** | Clauza de armonizare se regăseşte în partea introductivă a proiectului actului normativ, după cum urmează: *„Prezenta Reglementare tehnică creează cadrul necesar aplicării Directivei Consiliului 87/357/CEE din 25 iunie 1987 privind apropierea legislaţiilor statelor membre referitoare la produsele care, nefiind ceea ce par a fi, pot pune în pericol sănătatea sau siguranţa consumatorilor, publicată în Jurnalul Oficial al Comunităţilor Europene (JOCE) nr. L 192 din 11 iulie 1987”.*  |
| **14.** |  | Ministerul Agriculturii şi Industriei Alimentare | Conform prevederilor Legii nr.420 din 22 decembrie 2006 privind activitatea de reglementare tehnică, noţiunea de *reglementare tehnică* indică că acesta este un document care stabileşte caracteristicile unui produs sau serviciu, cuprinde specificaţii tehnice şi alte cerinţe, inclusiv prevederi administrative relevante, în cazul comercializării sau utilizării acestui produs, ***cu excepţia prevederilor administrative care interzic fabricarea, importul, comercializarea, utilizarea produsului sau prestarea serviciului respectiv.*** | **Nu se acceptă** | Atragem atenţia asupra faptului că noţiunea de *reglementare tehnică* a fost modificată prin proiectul de lege pentru modificarea şi completarea Legii nr.420 din 22 decembrie 2006 privind activitatea de reglementare tehnică, proiect aprobat în lectura a doua în şedinţa plenară din 22.07.2016. În speţă, noţiunea de reglementare tehnică exclude excepţia care interzice fabricarea, importul, comercializarea, utilizarea produsului sau prestarea serviciului respectiv, avînd următorul conţinut:*„reglementare tehnică* – *act normativ, care prevede direct şi/sau prin referire la standarde condiţii tehnice ale unui produs ce ţin de securitatea produsului, inclusiv prevederi administrative relevante, respectarea cărora este obligatorie, în cazul introducerii sau punerii la dispoziţie a acestora pe piaţă”.*Prin urmare, normele prezentei Reglementări tehnice sunt în concordanţă cu noile prevederi ale Legii nr.420 din 22 decembrie 2006 privind activitatea de reglementare tehnică. |
| **15.** |  | Ministerul Agriculturii şi Industriei Alimentare | De asemenea, art.14 al Legii nr.235 din 20 iulie 2006 cu privire la principiile de bază de reglementare a activităţii de întreprinzător, prevede că autorităţile administraţiei publice nu sunt în drept să adopte norme primare pentru reglementarea iniţierii, desfăşurării şi lichidării afacerii. Normele materiale şi procedurale de iniţiere, desfăşurare şi lichidare a afacerii, precum şi de control asupra afacerii, se stabilesc prin lege. | **Nu se acceptă** | Avînd în vedere potenţialul pericol pe care-l pot avea imitaţiile de produse alimentare (jucării, obiecte) asupra copiilor se consideră necesar de a întreprinde măsuri care să asigure un nivel sporit de protecţie a sănătăţii şi siguranţei consumatorilor**, în special a celor cu vîrste mai fragede.**Prin urmare, prezenta Reglementare tehnică stabileşte cerinţe în vederea interzicerii comercializării, importului, producerii şi exportului **produselor care imită produse alimentare,** pentru a asigura un nivel ridicat de protecţie a intereselor publice, cum ar fi sănătatea şi siguranţa persoanelor, şi nicidecum nu stabileşte norme primare pentru reglementarea iniţierii, desfăşurării şi lichidării afacerii. Principiile de bază de reglementare a activităţii de întreprinzător sunt prevăzute de Legea nr.235 din 20 iulie 2006 cu privire la principiile de bază de reglementare a activităţii de întreprinzător.Totodată, pentru a se garanta că nici un produs de acest tip nu este comercializat pe piaţă, autoritatea de supraveghere a pieţei (APC) va asigura controlul respectării prevederilor prezentei Reglementări tehnice. |
| **16.** |  | Ministerul Agriculturii şi Industriei Alimentare | Luând în consideraţie faptul, că proiectul nominalizat nu se încadrează în cerinţele atribuite reglementărilor tehnice, considerăm inevitabilă revizuirea proiectului dat în forma propusă, inclusiv cu respectarea cerinţelor de tehnică legislativă.  | **Nu se acceptă** | A se vedea pct.14 din Sinteză. |
| **17.** |  | Ministerul Transporturilor şi Infrastructurii Drumurilor | În textul proiectului a fost indicat faptul că Reglementarea tehnică respectivă stabileşte cerinţele în vederea interzicerii comercializării, importului, producerii şi exportului produselor care imit produsele alimentare. Astfel, în urma examinării conţinutului proiectului, cerinţele în cauză nu au putut fi identificate, ceea ce denotă faptul că nu au fost clar definite, or, unica aşa-zisă cerinţă, care de altfel este şi norma de bază a proiectului, este pct. 5 prin care se interzice comercializarea, importul, producerea şi exportul produselor de acest gen, dacă prezintă risc de a pune în pericol sănătatea sau siguranţa consumatorilor. | **Nu se acceptă** | ***Cerinţele*** care impun interzicerea comercializării, importului, producerii şi exportului produselor care imit produse alimentare ***reies din însăşi definiţia dată la pct.2*** a prezentei Reglementări tehnice, şi anume: produsele care, deşi nu sunt produse alimentare, *au o formă, miros, culoare, prezentare, ambalaj, etichetă, volum sau dimensiune astfel încît este previzibil să fie confundate de consumatori, în special de copii, cu produsele alimentare.* cu descrierea ulterioară a acestor caracteristici la pct.5 a prezentei Reglementări tehnice. |
| **18.** |  | Ministerul Transporturilor şi Infrastructurii Drumurilor | Legea nr.7 din 26.02.2016 privind supravegherea pieţei în ceea ce priveşte comercializarea produselor nealimentare, se referă doar la acţiunile de comercializare a produselor nealimentare, nu şi în partea producerii, exportului acestora, însă prin prezenta Reglementare în sarcina autorităţii de supraveghere a pieţei se stabilesc astfel de competenţe, ceea ce în opinia Ministerului Transporturilor şi Infrastructurii Drumurilor este o depăşire a cadrului legal. | **Nu se acceptă** | Conform alin.1 art.18 al Legii nr.7 din 26.02.2016 privind supravegherea pieţei în ceea ce priveşte comercializarea produselor nealimentare, dacă autoritatea de supraveghere a pieţei constată că produsul prezintă un risc grav, care necesită o intervenţie rapidă, inclusiv un risc grav ale cărui efecte nu sînt imediate, aceasta prescrie agentului economic măsuri privind retragerea produsului de pe piaţă, rechemarea produsului sau interzicerea punerii la dispoziţie pe piaţă a acestuia. Totodată, alin.4 al aceluiaşi articol prevede că: ***„Reglementarea tehnică pentru un anumit tip de produs poate stabili alte măsuri corective decît cele prevăzute în prezentul articol”.***Mai mult, art.19 al legii prenotate menţionează că „*În cazul în care în cadrul controlului produselor se constată că produsul nu corespunde cerinţelor esenţiale, cu excepţia cazurilor prevăzute la art.18, autoritatea de supraveghere a pieţei, în regim de urgenţă, prescrie agentului economic măsuri pentru a aduce acest produs în conformitate cu cerinţele esenţiale în termen de cel mult o lună de la data înmînării prescripţiei contra semnătură sau de la data expedierii ei prin scrisoare recomandată ori în alt termen, mai mic, stabilit în mod expres în prescriptive, or* ***Reglementarea tehnică pentru un anumit tip de produs poate stabili alte măsuri corective decît cele prevăzute de prezentul articol”.*** |
| **19.** |  | Academia de Ştiinţe a Moldovei | În actul normativ nominalizat se solicită unele modificări privind etichetarea produsului cu plasarea informaţiei adecvate. *De exemplu:* pe jucării „produs nealimentar ori produs necomestibil”, se propune de completat **punctul 8** după cuvîntul *„Import”* cu cuvintele *„Import condiţionat”* şi informaţia respectivă să fie plasată pe etichetă. | **Nu se acceptă** | **Cât priveşte copii mici, prezenţa etichetelor pe produs sau a atenţionărilor, acestea nu vor avea niciun efect, deoarece ei nu le pot citi sau interpreta. Chiar dacă copiii mai mari pot citi, informaţia precum un produs nu este destinat pentru persoane de o anumită vârstă, este puţin probabil să aibă vreun efect. Rezultatele au demonstrat că copiii cu vîrsta între 3 şi 5 ani sunt atraşi chiar şi de etichete, de ex. intoxicaţie (un craniu şi oase încrucişate).** |
| **20.** |  | Centrul de Armonizare a Legislaţiei | La rubrica 6 a Tabelului de concordanţă, gradul de compatibilitate ”Incompatibil” urmează a fi substituit cu sintagma ”Prevederi UE inaplicabile” în ceea ce priveşte prevederile de la art. 4, alin. (2), art. 5 şi art. 6, alin. (2) din Directiva Consiliului 87/357/CEE, care reglementează anumite competenţe ale Comisiei Europene în materia în cauză. | **Se acceptă**  | Au fost operate modificările şi completările conform propunerii. |
| **20.** |  | Ministerul Finanţelor | Fără propuneri şi obiecţii. |  |  |
| **21.** |  | Ministerul Tehnologiei Informaţiei şi Comunicaţiilor | Fără propuneri şi obiecţii. |  |  |
| **22.** |  | Ministerul Dezvoltării Regionale şi Construcţiilor | Fără propuneri şi obiecţii. |  |  |
| **23.** |  | Ministerul Mediului  | Fără propuneri şi obiecţii. |  |  |
| **24.** |  | Ministerul Muncii, Protecţiei Sociale şi Familiei | Fără propuneri şi obiecţii. |  |  |
| **25.** |  | Ministerul Sănătăţii  | Fără propuneri şi obiecţii. |  |  |
| **26.** |  | Ministerul Educaţiei | Fără propuneri şi obiecţii. |  |  |
| **27.** |  | Camera de Comerţ şi Industrie  | Fără propuneri şi obiecţii. |  |  |
| **28.** |  | Comisia Naţională a Pieţei Financiare  | Fără propuneri şi obiecţii. |  |  |
| **29.** |  | Agenţia Naţională pentru Siguranţa Alimentelor | Fără propuneri şi obiecţii. |  |  |